# Comunitat catalana d'OpenStreetMap

La comunitat catalana d'OpenStreetMap va sorgir arran de l'interès pel foment de l'ús del català i les dades obertes⁣ i gràcies al sistema de llistes de correu d'OpenStreetMap. Es tracta d'un grup que s'ha anat cohesionant i organitzant a través dels diferents sistemes de comunicació i xarxes socials a l'abast, i la realització de trobades i activitats. L'interès pel foment del català és un eix vertebrador, junt amb la promoció de l'ús de mapes oberts⁣; aquest és un dels motius pels quals no es pot circumscriure la comunitat al Principat únicament.
La comunitat ha anat duent a terme trobades i activitats arreu del territori català. Entre les jornades d'OpenStreetMap organitzades a Catalunya, destaca la conferència anual mundial de State of the Map 2010, que es va celebrar a Girona els dies 9, 10 i 11 de juliol.
En l'actualitat la comunitat està executant projectes com el d'OSMbot per Telegram, col·laborant en tasques de traducció per aplicacions com OsmAnd i tancant col·laboracions amb grups i entitats com Geoinquiets i Amical Wikimedia. Unes entitats que comparteixen necessitats i objectius entorn de l'ús de mapes oberts i en català. L'ús del català i l'adaptabilitat dels mapes han fet que molts mitjans de comunicació com TV3 s'interessin per l'ús d'OpenStreetMap, com a alternativa a altres fonts de mapes i la col·laboració amb la Comunitat catalana d'OpenStreetMap.

## Trobades i activitats

* State of the Map 2010 (9, 10 i 11 de juliol de 2010)
* Taller d'OpenStreetMap a La Palma de Cervelló (gener 2012)
* Mapping party a Cotlliure (1 de juny de 2013)
* Trobada de mappers catalans a Sarrià de Ter (5 d'abril de 2014)
* SotM CAT 2015: jornada sobre OpenStreetMap a La Fàbrica del Sol de Barcelona (3 d'octubre de 2015)

## Referències

* ↑ «OpenStreetMap in Catalonia» (en anglès), 12-05-2015. [Consulta: octubre 2015].
* ↑ «OpenStreetMap, un mapa del món editat per voluntaris», 07-10-2010. [Consulta: octubre 2015].
* ↑ «Girona i la UdG, en el mapa», 19-07-2010. [Consulta: octubre 2015].
* ↑ «Desenes de milers de voluntaris elaboren el mapa lliure del món», 25-08-2010. [Consulta: octubre 2015].
* ↑ «OsmAnd (Softcatalà)», 24-05-2015. [Consulta: octubre 2015].
* ↑ «Mapes en català (Softcatalà)», 21-06-2015. [Consulta: octubre 2015].
* ↑ «Wikipedia abandona Google Maps i usarà OpenStreetMap en la seva aplicació mòbil», 06-04-2012. [Consulta: octubre 2015].
* ↑ «Google y el catalán» (en castellà), 17-12-2011. Arxivat de l'original el 2015-09-15. [Consulta: octubre 2015].
* ↑ «State of the Map 2010» (en anglès), 04-01-2010. [Consulta: octubre 2015].
* ↑ «La Palma de Cervelló, municipi pioner en l'OpenStreetMap, l'alternativa lliure a Google», 07-02-2012. [Consulta: octubre 2015].
* ↑ «Reportatge sobre el taller d'OpenStreetMap a la Palma de Cervelló», 13-02-2012. Arxivat de l'original el 2014-04-10. [Consulta: octubre 2015].
* ↑ «Mapping party a Cotlliure», 01-06-2013. [Consulta: octubre 2015].
* ↑ «Primera trobada mappers catalans», 04-10-2015. [Consulta: octubre 2015].
* ↑ «SotMCAT2015 recap» (en anglès), 08-10-2015. [Consulta: octubre 2015].

## Enllaços externs

* WikiProject Catalan al wiki d'OpenStreetMap
* Xarxes socials: Twitter, Facebook
* Llista de correu: enllaç